
Karaj legantoj 


Jen ni atingis la lastan parton de 
la jaro 2016! 

La somero malantaŭ ni estis iom 
speciala, kun Nitra kaj ĝia lOla 
Universala Kongreso de Esperanto, 
ekstreme riĉenhava, kiu kunligis 
la urbon kun la plej granda jara 
Esperanto-evento. Kvankam la 
kongresa libro montras nur 1214 
aliĝintojn, la organizantoj planis, ke 
la unua kongreso post la lOOa jubileo 
estu tute speciala. Kaj ĝi estis. Oni 
lokis la kongreson en la ĉarman 
urbon kaj metis la kongresanojn 
ĉirkaŭ la Agrikultura Universitato 
kaj ties verdejo. En la eta urbo 
ni esperantistoj pli videblas. La 
organizantoj akcentis tion per pluraj 
aranĝoj sur la ĉefa placo. Ili kulminis 
per la manifestacio por Esperanto, 
dum kiu la kongresanoj, ekipitaj per 
verdaj flagoj, marŝis tra la stratoj, 
gviditaj de laŭtaj amuzistoj kaj fotitaj 
de dronoj por fini la feston per publikaj 
lecionoj de la slovaka tango en kiu 
dancis ducento da kongresanoj. La 
foto ilustras la surstratan marŝadon 
por Esperanto en Nitra. Fotis Anna 
Striganova. 



La kongreso disvolviĝis sub la 
slogano Esperanto-la bunta lingvo, 
kio ĝi efektive estis ekde la bunteco 
de la unua programero Movada 
Foiro. A1 la freŝeco de la kongreso 
aparte kontribuis junaj vizaĝoj de 
pluraj helpantoj kaj novaj personoj 
kiuj gvidas niajn esperantajn aferojn: 


la nova direktoro de la Centra Oficejo 
Veronika Poor kaj ne laste la nova 
redaktoro de Esperanto-Revuo 
Attila Kaszas La premion por la 
infanlibro de la jaro de la Belartaj 
Konkursoj ricevis ĉi-jare Bjelovara 
Esperantista Societo por la libro La 
trajno en la neĝo de Mato Lovrak, 
kiun esperantigis Josip Pleadin kaj 
pridesegnis lernantoj de Elementa 
lernejo Mato Lovrak el Veliki 
Grdevac. Gratulon al la eldonistoj 
Bjelovara Esperantista Societo kaj 
Unuiĝo de zagrebaj esperantistoj. 

Josip Pleadin dum la UK 
invitis la kongresanojn al Bjelovar 
al INTER-FEST, organizata de 
kvar kroataj Esperanto-Societoj en 
Bjelovar en 2017. 

Spomenka Ŝtimec prelegis en 
Libroservo honore al la slovaka poeto 
Lubomir Feldek pri la renkontiĝo de 
la kroata kaj slovaka ampoezio sub la 
titolo Karesado antaŭ dormo. 

Kvankam oni nomas Nitran la 
Bjalistoko de Sudaj Slavoj ĉar oni 
kredas ke ĝuste en la monakejo de 
Nitra agis la slavaj sanktuloj kaj 
misiistoj en la 9a jarcento, la kreintoj 
de la slava skribo glagolico, Cirilo, 
denaske Konstanteno, kaj Metodo, 
la sudaj slavoj estisrelativaminoritato 
en la kongresejo. La kongresa libro 
montras nur ses oficialajn aliĝintojn 
el Kroatio el kiu unu Bozidar 
Brezinŝĉak Bagola lingve spertiĝis 
en la kursoj ĉe Katalin Kovacs. 

Viŝnja Brankoviĉ kaj ŝia firmao 
Orbis Pictus antaŭ laUKen Slovakio, 
en Kroatio organizis belan literaturan 
aranĝon OSIEK. Tiel la urbo Osijek 
gastigis la aranĝon kiu portas similan 
nomon OSIEK (Organiza Societo de 
Intemaciaj Esperanto-Konferencoj). 
La aranĝo havis sukcesan reeĥon 
per du ampleksaj artikoloj en Glas 
Slavonije. 

Post la kongreso en Nitra tri 
gmpoj da koreoj turisme veturis al 
Kroatio kaj Kroata Esperanto-Ligo 
gastigis unu el ili en Zagrebo kaj 
Hraŝĉina la 14an de aŭgusto. 

Tiun ĉi numeron de Tempo 
financis Departemento Krapinsko- 


zagorska, tial ni metas ĉi-numere la 
akcentojn al eventoj organizitaj de 
esperantistoj en Zagorje. 

La festo de meteorito okazis la 
28an de majo 2016 en Hraŝĉina. 
La aranĝo ĉi-jare atingis la 20an 
jubileon kaj aŭspiciis ĝin la estro de 
la departemento, Zeljko Kolar. La 
ĉefa gasto estis profesoro de Filozofia 
fakultato en Zagrebo d-ro Dragan 
Damjanoviĉ, kiu rakontis pri la 
iamaj posedantoj de la bienoj ĉirkaŭ 
Hraŝĉina, la familio de la episkopo 
Josip Juraj Strossmayer, la familio 
Adrowski-Unukiĉ. Eleganta mo- 
nografio pri la familio Adrowski- 
Unukiĉ kaj ĝia ĉefa zagreba vilao 
en Jurjevska 27, kiun Dragan 
Damjanoviĉ aŭtoris, estis prezentita. 
Muzikis operkantisto Ivica Kontent. 

Julie eta loko Fuzine gastigis 
gajan gmpon - partoprenantojn 
de REF, Renkontiĝo de esperantaj 
familioj. Raportas la organizanto 
Vanja Radovanoviĉ kaj Jesper 
Jacobsen pruntis al la titolpaĝo la 
foton de la sukcesa aranĝo. 

La 18a lernejo de media kulturo 
en Trakoŝĉan, gvidata de ĵurnalisto 
Drazen Ilinĉiĉ, filmis intervjuon kun 
Bozidar Brezinŝĉak Bagola por la 
elsendo Zagorpedija . La 9-minuta 
programo kun mencio de Esperanto, 
estis prezentita la 27an de aŭgusto 
ĉe la fermo de la somera lernejo en 
Trakoŝĉan. 

En aŭgusto trafis nin informo ke 
en Britio mortis la esperantlingva 
verkisto, ĵumalisto kaj redaktoro de 
Monato, Paul Gubbins, kiu post 
trijara intertrakatado konfirmis sian 
alvenon al Renkontiĝo de verkistoj 
en septembro kaj kiu jam aĉetis la 
flugbileton por Kroatio! Tial la ĉi- 
jara Renkontiĝo komenciĝis per 
omaĝo al Paul Gubbins. Anstataŭ 
Paul Gubbins nia gasto estis D-ro 
Georgo Nanovfszky el Budapeŝto 
kiu je plezuro de kvardeko da 
ĉeestantoj prezentis sian libron 
Nano. La prestiĝa kroata publicisto 
Slavko Goldstein parolis pri sia 
patro esperantisto el Karlovac, 
kiu pereis en 1941. Divo Pulitika 

voĉlegis el lia libro La jaro 1941, la 
jaro kiu revenas. Aparte plezurigis 
nin prezentitaj informoj el Karlovac 
el Obzor pri la 12a landa kongreso 
de jugoslaviaj esperantistoj kun 400 
delegitoj en 1939 en kiu Ivo Lapenna 
estis elektita por prezidanto de la 
tutlanda Jugoslavia Esperanto-Ligo. 
Olga Ŝtajdohar-Paden parolis pri 
la kroatlingva libro kiun ŝi kompilis 
kaj kiun kunkreis kvin esperantistinoj 
Pri tio mi vere fieras. Mihaela Cik 
legis ĉapitron de Vesna Hitrec 
en sia esperanta traduko. Bozidar 
Brezinŝĉak-Bagola prezentis novan 
libron de Spomenka Ŝtimec, ĉi-foje la 
kroatlingvan Dom u Srednjoj Europi , 
kiun eldonis Literatura Societo 
de Hrvatsko Zagorje kunlabore 
kun Esperanto-Societo Trixim el 
Hraŝĉina. La libro renkonte al la jaro 
2017, kiam esperantistoj omaĝas al 
Lazaro Ludoviko Zamenhof, okaze 
de la centa jubileo de lia morto, 
prezentas la kroatlingvan enrigardon 
al la verkoj de Spomenka Stimec, 
kutime verkanta en Esperanto. La 
titolpaĝon kontribuis pentristino 
Zvjezjdana Jembrih kaj dezajnisto 
Ivan Ŝpoljarec. Lalibro estis eldonita 
sub la signo de Kroata komisiono 
pri UNESCO, kiu aŭspicias la pro- 
gramojn honore al Zamenhof en 2017 
en Kroatio. 

Pri la literatura evento en 
Hraŝĉina informis Zagorski list, 
Radio Stubica kaj Radio Marija 
Bistrica, Radio Sljeme en sia elsendo 
CroAsan kaj TV Mreza filmis 
intervjuon kun Spomenka Ŝtimec. 

Kroata Fervojista Esperanta 
Asocio rekomencis la aŭtunan 
sezonon en siaj ejoj Tmjanska 11 F 
per prelego de D-ro Zlatko Hinŝt. 

En Esperanto-Societo Tibor 
Sekelj por la aŭtuna sezono en 
septembro gastis Zdravka Metz el 
Kanado. 

En septembro la estrarano de 
KEL Dalibor Ŝeatoviĉ plukleriĝis ĉe 
la kursoj de D-rino Ilona Koutny en 
la Universitato Adam Mickiewicz 
en Poznano. Li prezentas al ni ĉi- 
numere la urbon de siaj esperantaj 
studoj. La estraranino Kaja Farzsky 
pro profesia perfektiĝo translokiĝis al 
Bruselo por dujara restado. 

La KEL-estraro kunsidis en 
Hraŝĉina la 17an de septembro 2016. 

Davor Klobuĉar diligentis 
por plibonigi nian retejon ĉe www. 
esperanto.hr Bonvolu vidi tie multajn 
novaĵojn! 

Bona novaĵo venis al Kroata 
Esperanto-Ligo de la nova estrarano 
pri kulturo de Universala Esperanto- 
Asocio Sara Spano, kiu informis nin 


ke ni ricevis la ĉijaran bibliotekan 
apogon el la Fondaĵo Bachrich 
de 157,50 eŭroj. Ni petis per la 
biblioteka apogo helpon por aĉeti la 
Oklingvan medicinan vortaron de la 
kroata esperantisto kaj latinisto Jozo 
Mareviĉ por nia biblioteko. 

Multaj homoj helpis por vivteni 
Vodnikova 9 kaj nian Esperantujon! 
Bonvolu vidi la koncernan paĝon. 

Pupteatra Internacia Festivalo 
lanĉitaen 1968 de StudentaEsperanto- 
Klubo atingis sian 49an vivojaron 
per la malferma aranĝo la 13an de 
septembro 2016 de kazahstana teatro. 
En la venonta jaro oni festos jam 
duonjarcentan kontinuan daŭron de la 
pupa festivalo kiun siatempe inciatis 
junaj zagrebaj esperantistoj ! 

Studentino Andrea Horvat 
volontulis en Rio ĉe Paraolimpikaj 
ludoj kaj profitis la okazon por 
renkonti brazilajn esperantistojn. 
Legu pri ŝiaj travivaĵoj! 

Esperantistoj el Bjelovar preparis 
riĉan programon Esperantistoj el 
Bjelovar al sia urbo la 22an kaj 23an 
de oktobro kun tri ekspozicioj kaj 
simpozio. La ekspozicion Esperanto 
surpoŝtmarkoj prizorgis Zeljko Saks 
kaj la fotoekspozicion Floraj motivoj 
Berislav Rubĉiĉ. 

La unuan fojon ekster Serbio 
gastis ekspozcio de objektoj de Tibor 
Sekelj kolektitaj dum liaj veturoj al 
Aŭstralio kaj Papuo-Nov-Gvineo 
dum sia vojaĝo en la sepdekaj jaroj. 
La objektoj estas gardataj en la urba 
muzeo en Senta en Vojvodino/ 
Serbio kaj ĝin gastigis la Urba muzeo 
de Bjelovar sub la titolo Manpleno 
da mondo. La konstantan ekspozicion 
en Senta prizorgas Attila Pejin. En 
Bjelovar gastis ankaŭ la vidvino 
de Tibor Erĵi Sekelj kaj lia nevino 
Ljiljana. 

Paralele al la ekspozicio en Urba 
muzeo okazas simpozio Omaĝo al 
Tibor Sekelj , kun partoprenantoj 
Zlatoje Martinov, Dorde Dragoj- 
loviĉ, Juraj Bubalo kaj ĉina ĵuma- 
listino Yu Jinchao. 

Posttagmeze okazis en Bjelovar 
la 4a deklamkonkurso 
kaj oni prezentis 
poemaron Miniaturoj 
de Milica Jezovita. 

Esperanto-Societo 
Tibor Sekelj invitis 
preleginton Juraj 
Bubalo gasti por la 
membroj de Tibor 
Sekelj en 2017. 

Esperanto-Societo 
Trixini prezentis la 
novan kroatlingvan 
libron de Spomenka 


Ŝtimec kaj parolis pri la esperanta 
literaturo dum la kroata monato de 
la libro en Zagorje, respektive en 
Krapina la 3an de novembro, en 
Klanjec la 4an de novembro kaj en 
Donja Stubica la llan de novembro. 
Literatura hiŝa (Literatura Domo) el 
Maribor invitis ŝin gasti en Slovenio 
kun la nova libro la 8an de decembro 
2016. 

Inter du lastaj aperoj de Tempo 
la zagreba Esperantujo perdis du gra- 
vajn membrojn: la 23an de aŭgusto 
en Zagreb mortis en sia 74a jaro 
tre aktiva kaj meritoplena kroata 
esperantisto kaj sponsoro de pluraj 
eventoj, Radenko Miloŝeviĉ, kiu 
vicprezidis Kroatan Esperanto-Ligon 
de 1992 ĝis 2014. 

Samtage la internacia Esperanto- 
Movado perdis sian plej eminentan 
scienciston, nobelpremiiton Rein- 
hardt Selten, kiu gajnis la Nobel- 
premion pri ekonomiko en 1994, 
kun du usonaj kolegoj. Li gajnis la 
Nobelpremion pro sia kontribuo al 
ludoteorio. 

Blanka Pavloviĉ-Devĉiĉ la gran- 
da sponsoro de la kroata esperanta 
Movado, kiu speciale multe kontri- 
buis al nia ejo en Vodnikova 9, 
forpasis la 12an de oktobro 2016. 

Esperanto Societo Rijeka perdis 
sian membron Adem Morankiĉ. 

Dankon al ili por ilia multjara 
kaj valora kontribuo al la Esperanto- 
Movado! 

Ni anoncas nian decembran 
Zamenhof-feston en la Hungara 
societo Ady Endre , Martiĉeva 8, la 
15an de decembro 2016 je la 18a 30, 
kiam honore al Zamenhof prelegos 
gastpreleganto el Hungario D-ro 
Georgo Nanovfszky. Bonvenon al 
la Zamenhof-prelego kaj al la kutima 
tuj posta vespermanĝo por adiaŭi de 
la jaro 2016! Bonvolu anonciĝi por la 
decembra vespermanĝo al la telefono 
091461750. 

Bonan legadon! 

Spomenka Ŝtimec 


Gratulkarto de gelernantoj el Hraŝĉina 

UNESCO 

L kaj la centa jubileo de la morto de Lazaro Ludoviko Zamenhof , 


La centa jubileo de la morto de 

Lazaro Ludoviko Zamenhof 
1859 - 1917 
1917-2017 

UNESCO konsilis al siaj ŝtatoj-membroj en la jaro 
2017 honori la centan jubileon de ducento da meritoplenaj 
personoj. Inter la elektitaj personoj al kiuj la ŝtatoj 
omaĝu, troviĝas ankaŭ Lazaro Ludoviko Zamenhof: la 
14an de aprilo 2017 okazos la centa jubileo de lia morto. 

Varsovio kaj Bjalistoko preparas aparte riĉajn 
programojn por la jubilea aprilo 2017. Grupeto da kroataj 
esperantistoj planas partopreni en ili. 

Kiel ni en Kroatio omaĝos al Zamenhof kaj lia 
jubilea jaro? 

Kroatia komisiono pri UNESCO ĉe Ministerio pri 
kulturo akceptis aŭspicii niajn kulturajn eventojn honore 
al Zamenhof en 2017. 

Estus tre bele se ni povus iam denove okazigi 
Esperanto-feston en la koncertejo Lisinski, kian ni 
havis en 2008, okaze de la centa jubileo de la organizita 
Esperanto-movado en Kroatio. Sed kie havigi rimedojn 
por pagi tiun ejon? La programon planas Judita Rey 
Hudeĉek. Niaj petoj estas ĉe diversaj urbaj instancoj. 
Ni havos respondon pri nia financa farto en la komencaj 
monatoj de 2017, sed ne multe pli frue ol en aprilo. 

Kaja Farzsky planas okazigi specialan apartan 
koncerton honore al Zamenhof en la zagreba Zamenhof- 
strato kaj muziki kun sia kolego-muzikisto Nenad 
Sinkhauz. 

Kiam vi laste vizitis Zamenhof-Straton en Zagre- 
bo? Vizitu almenaŭ: www.esperanto.hr/bildoj_zeo.htm . 


Premio Infanlibro de la jaro 2015 
al Kroatio denove! 


UnEted Nations * 
Educationaf Scientffic arrd ' 
Cultural Organization * 

Organisation ' 
des Nations Unies ■ 
pourr&jucatton, - 
la science et la culture . 


Estus bele promeni al Zamenhof-Strato en aprilo 
2017. 

Se vi jam alvenus la Zamenhof-strato, ĉu ne 
estus bone okazigi ankaŭ literaturan programon kaj 
inviti plurajn alilandanojn loĝantaj en Zagrebo legi iun 
fragmenton el la libro Zamenhof-Strato en sia propra 
lingvo? 

Esperanto-Societo Trixini el Hraŝĉina rapidis 
renkonte al la jaro 2017 publikigi libron de tradukoj/ 
adaptoj el la originala esperanta literaturo de Spomenka 
Ŝtimec, por iom diskonigi Esperanton kaj ĝian 
fenomenon en Kroatio. La societo trovis partneron 
en literatura societo en Zagorje, Hrvatsko-zagorsko 
knjizevno druŝtvo, kiu financis la eldonon de la libro 
Dom u Srednjoj Europi. La libro aperis sub la signo de la 
kroata komisiono pri UNESCO. 

Kion vi persone faros en la jubilea jaro por honori 
la centan datrevenon de la morto de Zamenhof? 

S. Stimec 


Nitra 




Hrvatsko povjerenstvo za UNESCO 
Croatian Commission for UNESCO 
Commission croate pour l'UNESCO 


Dum la Belartaj 
Konkursoj en Universala 
Kongreso de Esperanto 
enNitro estis proklamitaj 
diversbranĉaj premioj. 

La premio por la 
Infanlibro de la jaro estis 
atribuita al la kroata libro 
La trajno en la neĝo 
de Mato Lovrak. La 
libron esperantigis Josip 
Pleadin kaj ĝi estas 
eldonita en Bjelovar 
en 2015 . La titolpaĝon 
ilustris Renata Duriĉiĉ 
lemantino de la 3a klaso 
el Elementa lemejo Mato Lovrak el Veliki Grdevac. La 
libro havas du eldonistojn Bjelovara Esperantista Societo 
kaj Unuiĝo de Zagrebaj Esperantistoj. 

Depost la jaro 1999 kiam la premion gajnis 
Mirindaj aventuroj de metilernanto Hlapiĉ de Ivana 
Brliĉ-Mazuraniĉ pro la traduko de Maja Tiŝljar, 
al Kroatio venis jam kvar infanpremioj por la infana 
literaturo: Rakontoj sub la lito de Antoaneta Klobuĉar, 
en traduko de Davor Klobuĉar estis premiitaj en 2005 
kaj Padma, la eta dancistino de Tibor Sekelj, en traduko 
de Josip Pleadin en2014. 

Koran gratulon al la eldonistoj, tradukintoj kaj 
desegnintoj! 

S.Ŝ. 



Jluto Lorruli 


Ln trujno en lu netjo 



La pinta evento en la lOla Umversala Kongreso de 
Esperanto en Nitra estis la konferenco “Perspektivoj de la 
komunikado en EU” okazinta de la 28a ĝis la 29a de julio 
2016 en Univerzita Konŝtantina Filozofa. Kunorganizis 
la Universitato, Slovaka Esperanta Federacio SKEF, 
Visegrad Fund, Ministerio de eksterlandaj aferoj de 
Slovakio, SK-EU2016 kaj EEU. La plej altranga honora 


gasto de la konferenco 
adresis sian paroladon 
al la partoprenintoj en 
sia posteno de la estro 
de la EU por la sano 
en eleganta Esperanto. 
Junaĝe li aktivis en 
la litova Esperanto- 
Movado. Estis plezuro 
aŭdi liajn opiniojn pri 
Esperanto. Pli altrangan 
fakulon-esperantiston 
ni ne havas. Zlatko 
Tiŝljar fotis lin kun la 
specifa kroata donaco. 


d-ro Vytenis Andriukaitis 

Printempe: METEORITO 


, 


Festo de meteorito la 20n fojon en Hraŝĉina 


La dudekan fojon okazis en Hraŝĉina laprogramo nomata 
Renkontiĝo de meteorito. En la programo sub aŭspicio de la 
estro de la departemento Zeljko Kolar ĉefprelegis profesoro 
de Filozofia fakultato Dragan Damjanoviĉ prezentante sian 
plej novan monografion pri la familio Adrowski-Unukiĉ, 
parencoj de la episkopo Josip Juraj Strossmayer, kiu posedis 
la kastelon en Peŝĉeno kaj la bienojn en Hraŝĉina. Muzikan 
programon plenumis operkantisto Ivica Kontent. Legis la 
tekstojn aktorino Tajna Perŝiĉ. 

La familio Adrowski-Unukiĉ ricevis en 2016 
monografion Vilao Zivkoviĉ-Adrowski-Unukiĉ lige al la 
renovigo de ilia ĉefrezidejo en la zagreba Jurjevska strato, 
kiun arte renovigis la novaj posedantoj, la familio Braĉun. 
La aŭtoro de la monografio estas D-ro Dragan Damjanoviĉ. 
La salutojn de la aŭspicianto nome de la Departemento al la 
aranĝo transdonis Ivan Lamot. 



Somere: Rivero KUPA 


La 8a boatado sur la rivero Kupa 

La nelacigebla Sreĉko Raduloviĉ organizis la 8an 
boatadon sur la rivero Kupa de la 31a de julio ĝis la 5a de 
aŭgusto, en kiu partoprenis 10 homoj(el kiuj tri infanoj) en tri 
lignaj tradiciaj boatoj nomataj ŝiklje. 

En la boatado ĉi-jare partoprenis ankaŭ junaj esperan- 
tistinoj el Usono Maria Angelica Previte kaj Briahna 
Mosteller. Enkonduke al la aranĝo la junulinoj estis gastigitaj 
en Zagrebo de Divo Pulitika, prezidanto de Kioata Esperanta 
Junulara Asocio. 


Survoje, post Karlovac, la teamanoj ĵetis en la riveron 
enboteligitan pacmesaĝon en Esperanto. 

En la komunumo Pokupsko ĉiuj boatanoj ĝuis akcepton 
de komunumestro de Pokupsko Bozidar Skrinjariĉ. 

Okaze de la forlaso de Petrinja, la estro de la urbeto 
Petrinja vizitis la gastojn de la boata karavano. 

Ce la fino de la aranĝo en Sisak, en la banloko Zibel, 
la du esperantistinoj el Usono havis la okazon per mikrofono 
adresi salutojn al kvincento da kolektiĝintaj festintoj dum 
Sreĉko Raduloviĉ interpretis kaj informis pri Esperanto kaj 
boatado. Sreĉko Raduloviĉ / S. Stimec 


Aŭtune: POZNAN 




Poznano/Poznan - la urbo de miaj studoj 

Lastan fojon mi vojaĝis al Poznano (Poznan) ĉi-jare en 
septembro por partopreni la 5-an sesion de Interlingvistikaj 
studoj en la Universitato Adam Mickiewicz. Mi jam skribis en 
Tempo pri la studoj mem. Ĉi tie nur mallongripete - la studoj 
estas gvidataj de prof. Ilona Koutny ekde la jaro 1998 kun tre 
serioza internacia teamo de gastigantaj prelegantoj. Nia grupo 
estas la sesa generacio de postdiplomaj Interlingvistikaj studoj 
komenciĝinta en septembro 2014. 

Kvankam la studaj sesioj, kiuj okazas dufoje jare, sep- 
tembre kaj februare, daŭras tre mallonge por kombini abun- 
dan programon el prelegoj, ekzamenoj kaj studaj laboraĵoj 
kun detala ekkono de urbo Poznano, tamen oni povas trovi 
iom da tempo por simple ĝui la urbon. Mi volas konfesi - jes, 
mi vere ĝuas la urban etoson de Poznano. Oni povas kompari 
ĝin kun Zagrebo - laŭ loĝantaro Poznano estas iom malpli 
granda ol Zagrebo. Ĝi havas ĉirkaŭ 600 000 loĝantojn, kom- 
pare kun zagrebaj 800 000. Same kiel Zagrebo, la pli vasta 
urbo-teritorio estas iom pli granda ol miliona loĝantaro. Sur 
la stratoj de Poznano oni sentas iom da komuna historio de 
germanoj kaj poloj, same kiel en Zagrebo oni sentas la komu- 
nan historion kun Aŭstro-hungara imperio. Poznano estas la 
ĉefurbo de Vojevodio (Provinco Grandpola), ĉirkaŭ 200 ki- 
lometrojn for de Berlino. La stratoj en Poznano estas vastaj. 
Ĉie, krom en la malnova kemo de la urbo, kiu devenas el la 
13-a jarcento oni renkontas tre modernajn avenuojn kun sufiĉe 
vigla trafiko. Kompare kun Zagrebo kiu havas sian monton, 
Poznano troviĝas en ebenaĵo de la rivero Varto (Warta) sen 
iu proksima altaĵo kiu kaŝus la rigardon al iu ajn direkto. Tion 
lastan, la ebenan situon de Poznano, mi vere bone spertis las- 
tan septembron dum brilaj fruaŭtunaj matenoj, vekiĝante en 
la 10-a etaĝo de la studenta domo Jowita. Jes, oni vere povis 
“ĵeti la rigardon” dekojn da kilometroj en ĉiuj direktoj, sen 
renkonti iun ajn naturan baron - nur fojaj maloftaj same altaj 


konstmaĵoj. 

Kompare kun zagreba, aŭstro-hungara submonteco, 
Poznano donis al mi kiel al sia (nuntempe regula) gasto iom da 
nova, antaŭe nespertebla perspektivo pri tio kiel funkcias urbo 
kaj ties vivo. Vasteco, vasteco, vasteco... tio vere kaptas ĉiujn 
sentojn en la poznanaj stratoj. Vasta, senbara ĉirkaŭaĵo, vastaj 
avenuoj, kaj tre vaste malfermitaj loĝantoj pretaj respondi al 
fremdulo demandanta en iu el “intemaciaj helplingvoj” - kie 
oni povas manĝi - kebabon. 

Dum la lasta, septembra studa sesio, ĝuste tra Aleja Ni- 
epodlegloŝci (Avenuo de sendependeco), en kiu situas la Fi- 
lologia fako de UAM, kie ni studas pri interlingvistiko estis 
organizita “parado de fiero”. Ruĝa duetaĝa aŭtobuso kun 
laŭtparoliloj, multego da diverskoloraj balonoj kaj flagoj, kun 
amaso da feliĉaj homoj, eĉ tutaj familioj kaj diversaj generaci- 
oj, trapasis la avenuon kun sufiĉe videbla “protekto” de poli- 
co. Samtempe, en ŝtuparo de iu apuda konstmaĵo estis gmpeto 
(30-50) da kontraŭparadantoj, ĉirkaŭ kiuj estis duvica polica 
koridoro. Uzante laŭtparolilojn ili laŭtkriis sloganojn kontraŭ 
la parado. En la momento kiam la mĝa aŭtobuso alfrontis la 
kontraŭan gmpeton, el la mikrofono de la “gvidanto” de la pa- 
rado oni aŭdis - dzi$kuj§, dzi$kuj$, dzi$kuj§...! (mi dankas, 
mi dankas, mi dankas...!), kion akceptis kelkaj centoj de para- 
dantoj, kaj tuj la tuta vastega Aleja Niepodlegloŝci ripetadis - 
dzi$kuj$, dzi^kuj^, dzi^kuj^... kaj simple trapasis la gmpeton. 

Jes, denove mi volas ripeti, min kaptis la vasteco kiun 
oni sentas sur stratoj de tiu pola urbo. Kara leganto, vi certe 
ne eraros se vi decidos viziti Poznanon. Ne grave ĉu vi iras 
studi pri interlingvistiko, aŭ vi simple volas senti kiel spiras 
tiu urbo. Eĉ se la urbo donos al vi alian impreson ol estas tiu 
per kiu ĝi tuŝis min, permesu al Poznano kaj al ties loĝantoj 
esti via gastiganto almenaŭ dum unu tago - kaj vi, kaj la urbo 
meritas tiun ŝancon. 

Dalibor Ŝeatoviĉ 

Kurija. Fotis Damir Vnuĉec 



NANO - aventuroj de poliglota diplomato en kvin kontinentoj 


v 


Kutime diplomatoj kaj politikistoj ne parolas 
Esperanton, nek esperantumas en niaj aranĝoj. Kaj, se 
eventuale invititaj, ili post mallonga saluto rapide foriras 
„pro aliaj gravaj devoj u . 

Mi aŭdis pri la aŭstralia ambasadoro Ralph Harry kaj 
lia kontribuo al Esperanto-movado. Laŭdire li, vestita per 
mallonga pantalono ĝuis rostitajn karpojn en arbaro dum 
ekskursa tago de la zagreba kongreso 2001. Krome, Ulrich 
Brandenburg, denaska esperantisto, estis ambasadoro 
de Germanio en Moskvo kaj Lisabono. Aŭdinte tion, 
mi ekserĉis interrete kaj trovis, ke litova esperantisto 
Romualdas Kalonaitis estis en 1990-aj jaroj ambasadoro 
de sia lando en Svedio kaj en Eŭropa Unio. Kaj en la Vikia 
paĝo sub la nocio Esperantistaj_diplomatoj vi trovos pliajn 
ekzemplojn, el kiuj min agrable surprizis la fakto ke Abdel 
Fattah Ezzeldin estis egipta ambasadoro en Kubo. 

Sed la unuan ambasadoron-esperantiston mi persone 
renkontis nur en septembro 2016, en Hraŝĉina ĉe 
Renkontiĝo de esperantaj verkistoj kaj tradukistoj. Nome, de 
Spomenka Ŝtimec mi ricevis la taskon prezenti la gaston, 
s-ron Nanovfszky Gyorgy el Hungario (Budapeŝto). Kaj, 
kiel kutime en Esperantujo, se vi prenas unu taskon, baldaŭ 
al ĝi algluiĝas pluraj novaj. En mia kazo: verki ĉi artikolon 
por Tempo! 

Esperantistoj ne facile prononcos lian hungaran 
nomon ([ĝorĝ]), kaj la familia nomo ([nanovski]), iomete 
pol-devena, povus konfuzigi eĉ hungarojn pro tiu nekutima 
litero ,,f‘, kaj polojn pro „sz u kiu pole legiĝas kiel „ŝ“. Tial 
mi skribos esperante Georgo (aŭ foje s-ro Nanovfszky). 

Kroata Esperanto-Ligo invitis lin okaze de lia libro 
kiu publikiĝis en la pasinta jaro 2015. La libro mallonge 
nomiĝas „Nano“, kio neniom rilatas al fizika aspekto de nia 
gasto, sed estas mallongigo de lia familia nomo. 

Kial tia titolo? Car la libro estas biografia, aŭ eble 
pli precize aŭtobiografia. Kaj la plena nomo estas „Nano - 
aventuroj de poliglota diplomato en kvin kontinentoj“. 

En libroprezentadoj, oni kutime prezentas du temojn: 
la libron mem, kaj la aŭtoron. Ĉi tie mi povus paroli ĉefe pri 
la aŭtoro, ĉar ankaŭ la libro estas pri li. 

Li naskiĝis en 1942 en Budapeŝto, finis tie gimnazian 
lemadon kaj komencis universitatan studadon, sed baldaŭ 
transiris al Moskvo kaj tie diplomiĝis pri slavaj lingvoj en 
1967. 

Iu povus demandi: ĉu vere la vivo de s-ro Nanovfszky 
estas tiom interesa? Jes, kaj vi certe konsentos, tuj post kiam 
vi vidos kian elstaran gaston ni havis. Li estis (sed ne nur!): 

- ambasadoro de Hungario en Rusio (1992-1998) + 
samtempe en Armenio, Azerio, Kartvelio,Turkmenio 
kaj Uzbekio 

- ambasadoro de Hungario enjSingapuro (2002-2005) 

- unu el ĉefoj de UNCTAD en Genevo (UN-organizo por 
tutmonda komerco, 1982-1986) 

- ĉefkonsilanto de urbestro de Budapeŝto 

- aŭtoro de 15 libroj (ĉefe el la fakoj: diplomatio, historio, 
lingvoj, religioj) 

- (kun)fondinto de la movado Finn-ugra Mondkongreso 

- preleganto en pluraj universitatoj. 

Kiam nia gasto volas difini sin en du 
vortoj, li ofte nomas sin „poliglota diplomato“. 
Poliglota - ĉar li bone parolas ruse, pole, angle, france, 
indonezie kaj esperante. Sed evidentiĝis, el la libro kaj el 
lia inteiparolo kun kroataj esperantistoj, ke li estas konanto 
de pliaj lingvoj: germana, itala... kaj studinte slavistikon, li 
konatiĝis iugrade eĉ kun la lingvo kaj literaturo kroata (ekz. 
kun „Dundo Maroje“)! 

Sian brilan karireron li faris grandparte ĝuste pro tio, 
ke li regis multajn lingvojn! Li devenis el burĝa intelektula 
familio, kio aŭtomate estis malrekomendo en la tiama 
socialisma ŝtato. Sed tiutempe Hungario ne havis sufiĉan 
kvanton da lingvaj fakuloj, kaj kun helpo de iuj komprenemaj 


homoj lia kariero 
iom post iom 
progresis. 

Li vizitis 120 
landojn kaj parolis, 
eĉ amikis, kun pluraj 
gravaj politikistoj 
kaj ekleziaj estroj, 
kaj aliaj gravuloj 
ĉiuspecaj. Kiel li 
diris en la libro, 
devoj de diplomato 
daŭras 24 horojn 
tage. Malgraŭ ĉio, li 
kontribuis ankaŭ al 
la esperanta movado 
kiel: 

prezidanto 
de Hungaria 
Esperanto- 
Asocio, kaj nun 
ĝia honora prezidanto 

- honora membro de UEA ekde 2012 

- ordinara membro kaj profesoro de AIS, estrarano de 
literatura PEN-centro 

- dum sia restado en Rusio (studento + ambasadoro) 
helpadis tiean esp-movadon 

- partoprenanto en pluraj UK-oj 

- kunorganizanto de fervojista IFEF-kongreso 1962 en 

Budapeŝto 

- prezidanto de la Esperanto-Klubo Studenta en 

Budapeŝto. 

La libro estas en formo de intervjuoj, pri lia vivo kaj 
kariero. Sed ne nur! Oni povas multon legi ankaŭ pri la 
mondo en kiu ni vivis kaj vivas. 

Intervjuis lin alia esperantisto, hungara kaj esperanta 
verkisto Istvan Nemere. Iuj kroataj esperantistoj reme- 
moros, ke Nemere estis gasto en Kroatio, en la vilaĝo 
Hraŝĉina antaŭ 11 jaroj. Do, Nemere parolis kun nia 
gasto, surpaperigis la interparolojn kaj tria persono, Jozefo 
Horvath, tradukis al Esperanto. 

Nemere organizis la tekston en la komenco pli- 
malpli kronologie. Unue vi povas legi pri la infanaĝo de 
s-ro Nanovfszky, poste pri la gimnaziaj jaroj, pri la fatala 
jaro 1956 (por hungaroj), pri lia provo fariĝi studento en 
malfavora epoko, pri lia intertempa ĉiĉerona laboro kun 
eksterlandaj turistoj en Hungario, pri la studado... 

Li estis junulo pasie amanta lingvojn, kiu havis vivo- 
revon fariĝi diplomato, sed la ŝtato malfavoris lin pro lia 
deveno kaj pro lia emo pensi per la propra kapo. Tial li 
poste vane serĉis laboron en Ministerio de eksterlandaj 
aferoj, la pordoj por li estis fermitaj. Tamen troviĝis homo 
kiu rekonis liajn talentojn kaj kiu ne zorgis pri la politika 
premo. Kaj Georgo eklaboris en la hungara komerca 
ministerio, poste eĉ en UNCTAD kiel reprezentanto de 
Hungario. Post ĉeso de la komunista reĝimo realiĝis lia 
revo - li fariĝis diplomato. 

En la dua parto de la libro, oni resumas lian vivon 
laŭ temoj: lingvoj, virinoj, finn-ugra movado, karaktero de 
hungaroj, liaj laborlokoj kaj lia emeritula agado. 

La libro pensigis min pri la polo Roman Dobrzyiiski 
kaj lia libro Zamenhof-strato. Simile li, verkisto, intervjuis 
alian esperantiston kun interesa vivhistorio - ĝuste la 
nepon de Zamenhof, s-ron Louis Zaleski-Zamenhof. 
Estas tie tri partoj: pri lia vivo en la varsovia geto, pri la 
esperanta movado, kaj trie pri la propra faka kariero de la 
nepo (betona arkitekturo). Sed en laAventuroj de poliglota 
diplomato estas malpli pri Esperanto (tamen sufiĉe), kaj la 
kariero de Nanovfszky estas por ni esperantistoj multe pli 
ekscita. 

Mi menciu kelkajn epizodojn el la libro kiuj min 
impresis: 

Georgo kiel gimnaziano nur „umis u tra budapeŝta 
esperanta klubo unu jaron, ĉefe pro iuj knabinoj, ĝis li finfine 
decidis ellemi Esperanton. (Inter liaj instmantoj estis ankaŭ 
la famega esperanta verkisto Julio Baghy). Sed jam kiel 
16-jamlo li fariĝis prezidanto en studenta esperanta klubo! 

Li atestis pri la soveta armea interveno en 1956, kiu en 
budapeŝtaj stratoj aspektis kiel vera milito. Ankaŭ lia hejmo 
estis bombe detmita. 

Hungaroj ĝenerale malŝatis la msan lingvon, sed 
Georgo ĝin ege ekŝatis. La paradokso klariĝas per tio, ke iu 
instmisto diris al li, ke lingvo estas nur interesa kaj utila ilo, 
neniel respondeca pri tio kion faras ĝiaj parolantoj. 

La komunista reĝimo ĉiumaniere favoris infanojn el 
laboristaj familioj kaj malhelpis tiujn el intelektula medio. 
Tial, laŭ regulo kiu nun ne estas imagebla, post enskribiĝo 
en la budapeŝtan universitaton li devis unue du jarojn labori, 
kaj nur poste li rajtis efektive ekstudi! Dum tiuj jaroj li estis 
t.n. prestudento. 

Kiel ambasadoro en Moskvo li respondecis ankaŭ pri 
Armenio kaj foje restadis ankaŭ tie. Sed en malriĉa lando 
oni kutimis dumnokte elŝalti elektron al la loĝantaro, pro 
certa ŝparado. Ankaŭ liftoj en lia hotelo en Erevano post 
la 8-a horo vespere restis sen elektro. Post malfma vespera 
promeno li, ambasadoro, devis foje piedgrimpi al sia 10-a 
etaĝo! 

Fariĝinte finfine en 1992 ambasadoro de Hungario en 
Rusio, li tuj provis realigi kelkajn grandajn projektojn. Unu 
el ili estis organizi viziton de msia prezidanto Boris Jelcin 
al Hungario. La afero, per si mem neniel facila, iĝis eĉ 
multe pli komplika pro ofta „malsano u de Jelcin (kies kaŭzo 
cetere havis tre simplan kemian formulon). Tamen la afero 
sukcesis, Jelcin ne nur vizitis Hungarion, sed ankaŭ parolis 
en hungaria parlamento kaj petis pardonon pro malbonaĵoj 
kiujn Sovetio faris al Hungario. 

Georgo multe klopodis, ke Rusio redonu al Hungario 
artajn kaj historie valoregajn objektojn kiujn sovetia armeo 
en 1944-1945 forportis (por diplomatece eviti la esprimon 
„oficiale forŝtelis 44 ). Sed la valoraĵoj ne revenis tiom rapide, 
kiom rapide ili antaŭe forlasis la landon. Fakte, granda 
plimulto da ili tute ne revenis. 

Lia plej granda ideo estis organizi renkonton de la 
katolika papo kun msa ortodoksa patriarko ie en Hungario. 
La taŭga loko troviĝis, la dato ankaŭ, kaj la religiestroj kaj 
la publiko simpatiis pri la ideo, sed post multega organiza 
laboro malpermesis la renkonton la ortodoksa sinodo 
(granda konsilio de ortodoksa religio), kiun la patriarko, 
mem ne havanta absolutan potencon, devis obei. 

Interese estis legi pri la tri edzinoj de Georgo. La 
unuaj du ne povis sekvi lin en lia tre dinamika vivo. Kaj la 
tria, Maria, restis kun li kaj akompanis lin al nia renkontiĝo 
en Hraŝĉina! Ankaŭ pri aliaj amoj li rakontis en la libro. En 
unu momento mi haltis kaj^demandis min: tiom da virinoj 
- kaj kie estas la infanoj? Ĉu mi pro malatento preterlegis 
mencion de infanoj? Sed ne, tion la redaktoro lasis por 
fino. Kun unu msino Georgo havis filon, sed ŝi havis 
edzon tiutempe. Ankaŭ certaj severaj reguloj en Sovetio 
komplikigis la aferon. Ili konkludis, ke plej oportune estas 
lasi la infanon kreski en ŝia familio, dirante nenion al la edzo, 
nek al la filo. Nur post 50-jaroj okazis renkonto inter Ja filo 
kaj la vera patro, kie Georgo konfesis al li la veron. Sajnas 
al mi, ke la filo akceptis la fakton sufiĉe kompreneme. 

Per ĉi ekzemploj mi volis iom proksimigi la libron al 
la esperantistaro. Mi mem legis ĝin kun granda ĝuo, ofte 
eĉ sen spiro. Unu eventoriĉa vivo malkovriĝis antaŭ mi, 
kaj en ĝi speguliĝis ankaŭ la eŭropa kaj monda historio de 
la 20-a jarcento. Sekretoj de diplomata / ambasadora vivo, 
anekdotoj de turisma gvidanto, strebo al realigo de junaĝaj 


revoj, bonaj kaj malbonaj homoj, revolucioj, militoj... kaj 
iomete^pri la esperanta movado. Multon vi trovos en ĉi tiu 
libro. Gi meritas esti tradukita al aliaj lingvoj. Kaj efektive 
ĝi jam tradukiĝis el la hungara originalo al Esperanto kaj 
al la lingvoj angla, germana kaj rusa. Mi profetas, ke ĝi 
altiros atenton de vasta neesperanta publiko, kaj per tio iom 
profitos ankaŭ nia kara verda lingvo. 

Davor Klobuĉar 


La 14a Renkontiĝo de verkistoj 


En la bieno de Spomenka Ŝtimec en Kroatio, 
en la vilaĝo Hraŝĉina okazis la 14a Renkontiĝo de 
esperantlingvaj verkistoj kaj tradukistoj la 17an kaj 
18an de septembro. Kvardeko da legantoj venis renkonti 
verkistojn kaj informiĝi pri novaj libroj. Post la subita 
morto de Paul Gubbins en aŭgusto, (Gubbins intencis 
prezenti al ni ĉi-jare sian anglalingvan antologion de 
la esperanta literaturo Star in the night sky) - okazis la 
programero Omaĝo al Paul Gubbins. Sian esperantan 
biografion Nanon el la nekutima kariero de diplomato 
prezentis Dr-o Gyorgy Nanovfszky el Hungario. La 
libro aperis ankaŭ en la angla, hungara kaj rusa. 

Konata kroata publicisto Slavko Goldstein parolis 
pri sia patro-esperantisto, pereinta en 1941, al kiu 
Goldstein dediĉis ĉapitron en sia kroatlingva libro La 
jaro 1941, lajaro kiu revenas. 

Olga Ŝtajdohar-Paden prezentis libron kiun ŝi 
kompilis el 62 kontribuoj de virinoj kiuj rakontas pri kio 
ili fieras en sia vivo. Inter kontribuantinoj al la libro Pri 
tio mi vere fieras troviĝis kvin esperantistinoj. 

Bozidar Brezinŝĉak Bagola enkondukis novan, 
kroatlingvan, libron de Spomenka Ŝtimec kiu havas la 
titolon Dom u Srednjoj Europi. Ĝi enhavas fragmentojn 
el ŝiaj verkoj Tena - hejmo en Mezeŭropo, Tilla kaj 
Kroata milita noklibro en ŝia gepatra lingvo, inkluzive 
vojaĝprozon el Irano, Svedio, Cehio, Litovio, Malajzio 
kaj Bosnio kaj Hercegovino. 

Per la koncerto de muziko el la juda kulturo Neven 
Mrzleĉki anoncis la jaron 2017 en kiu esperantistoj 
omaĝos al la centa jubileo de la morto de Lazaro 
Ludoviko Zamenhof. 

La aranĝon finance helpis Ministerio pri kulturo 
de Respubliko Kroatio kaj Akademio Literatura de 
Esperanto. 

S.S. 


Fotis Davor Klobuĉar 

Esperantistoj el Bjelovar al sia urbo 2016 



La kvaran jaron sinsekve Bjelovara esperantista 
societo organizis programon titolita Bjelovaraj espe- 
rantistoj al sia urbo. Ci jare la aranĝo okazis de la 21a 
ĝis la 23a oktobro dum en antaŭaj jaroj la programoj 
okazis en septembro. Miaopinie la oktobra dato estas pli 
konvena por allogo de la publiko. 

La programo ĉi jare estis vere riĉa kaj ĉiu povis ĝui 
almenaŭ parton, se ne ĉion. Vendredon estis malfermitaj 
ekspozicioj en la Urba biblioteko Petar Preradoviĉ. 
Zeljko Saks preparis filatelan ekspozicion Esperanto 
sur poŝtmarkoj kaj Berislav Rubĉic foto-ekspozicion 
Floraj motivoj. La ekspozicioj restos malfermitaj ĝis la 
5-a de novembro 2016. Sabate oni organizis etnografian 
ekskurson al Maglenĉa kaj Veliko Trojstvo. 

Dimanĉon okazis la centra parto de la tuta programo 
kaj ĝi estis plej multnombre vizitata. Esperantistoj el 
kvin landoj vizitis la Bjelovaran solenaĵon kiun oni 
plejparte dediĉis al Tibor Sekelj, la mondvojaĝanto 
kaj vojaĝkronikisto, muzeologo, elstara reprezentanto 
de la Esperanto-movado. Unue ni vizitis la ekspozicion 
Manpleno da mondo kiu prezentis objektojn, kiujn 
Tibor Sekelj kolektis en Aŭstralio kaj Papuo- 
Nov-Gvineo dum sia vojaĝo en la 1970-aj jaroj. La 
ekspozicion kune starigis la muzeaj fakuloj Attila Pejin 
(Senta) kaj Tomislav Matiĉ (Bjelovar), kiuj informis la 
vizitantojn pri la eksponaĵoj. Gravas diri ke por la unua 
fojo ekster la domicila Urba muzeo en Senta prezentiĝas 
objektoj el kolekto de Tibor Sekelj. La ekspozicion 
oficiale malfermis la Bjelovara urbestro Antun Koruŝec 
per inspira parolado pri Bjelovar kaj la kunlaboro kun 
bjelovaraj esperantistoj. 

Sekvis la prelegoj dediĉitaj al Tibor Sekelj: Zlatoje 
Martinov (Serbio) parolis pri la temo La poezio de Tibor 
Sekelj ; Dorde Dragojloviĉ (Serbio): Nia (ne)konata 
korifeo\ ĵurnalistino Yu Jianchao el Cinio TiborSekelj en 
Ĉinio kaj fine en la kroata parolis Juraj Bubalo (Kroatio) 
prilatemo: TiborSekelj, lamultflankavojaĝanto{ okazede 
la publikigo de La papua taglibro , la esperanta eldono de 
la libro, kiun esperantigis Josip Pleadin. Zdravko Seleŝ 
kaj Josip Pleadin prezentis la libron. La fragmentojn 
legis Mihaela Cik el zagreba Studenta Esperanto Klubo. 
Post tio sekvis la deklamkonkurso kiun gvidis Zdravko 
Seleŝ kaj ĝin partoprenis krom infanoj kaj gejunuloj 
ankaŭ plenkreskuloj el Kroatio kaj eksterlando. 

Ĉio ĉi okazadis en la Urba muzeo de Bjelovar kiun 
ni forlasis posttagmeze por amikumi en la Restoracio 
Golub kie estis preparita komuna tagmanĝo. Dume oni 
proklamis kaj premiis la venkintojn de la deklamkonkurso 
kaj Josip Pleadin aparte prezentis la poemkolekton 
Miniaturoj de Milica Jezovita el Krizevci. Ĉiuokaze tio 
estis agrabla renkontiĝo de esperantistoj ej kvin landoj 
Kroatio, Slovenio, Serbio, Hungario kaj Ĉinio. 

Anto Mlinar 


Premiitoj de la 4a deklamkonkurso en Bjelovar 

Kategorio: lernantoj de elementa lernejo 

1. Ivana Pleskina (Rijeka) 

2. Nikolina Kegleviĉ (Zagrebo) j 

3. Josip Veŝnik (Zagrebo) j 

Kategorio: mezlernejanoj kaj studentoj 

1. Ivana Kolariĉ (Durdevac) j 

2. Marija Veŝnik (Zagrebo) 

| 3. Ana Redep (Durdevac) j 

Kategorio: plenkreskuloj 

1. Marija Jerkoviĉ (Zagrebo) j 

2. Aranka Laszlo (Subotica, Serbio) 

3. Anton Miheliĉ (Brezice, Slovenio) 

La plej bona deklamanto de la aranĝo: 

Marija Jerkoviĉ (Zagrebo) j 

j Grozdana Grubiŝiĉ-Popoviĉ j 


Brazilaj impresoj 


Nur kiam estas +19 °C virinoj piedvestas botojn... 

Mi vere ŝatas someron kaj ĉiun septembron en mi 
naskiĝas iu malbenita maltrankvilo. Ĉi-jare mi decidis 
silentigi tiun ploremulon en mi per perfekta solvaĵo 
(perfekta, sed, bedaŭrinde, multekosta) - per vojaĝo al 
Rio de Janejro. Kompreneble ke motivo por la vojaĝo 
ne estis tiel banala ĉar mi vojaĝis en Rio por volontuli 
en Paraolimpikaj ludoj kaj perfektiĝi pri la portugala 
lingvo. Turistino en mi neniam forgesos vidindaĵojn 
kiel la monto Sukerpano, statuo de Kristo la Savanto, 
la ŝtupoj de Selaron aŭ Kopakabano kaj esperantistino 
en mi ne forgesos la viziton al Avenida Treze de Maio, 
adreso de Kultura Kooperativo de Esperantistoj (KKE) 
kiu ofte organizas eventojn. Mia kara amiko Marcio 
Santos Nascimento, estrarano de La Asocio Esperantista 
de Rio de Janejro (AERJ), invitis min al unu el iliaj 
eventoj. La programo estis riĉa - iomete da muziko, 

Fotis Andrea Horvat 














REF denove en Kroatio 


REF (Renkontiĝo de esperantaj familioj) 

Ĉi somere, post 6 jaroj, Renkontiĝo de esperantaj 
familioj (REF) denove estis gastigita en Kroatio. En la 
jaro 2010 familio Radovanovic/Filipĉic organizis ĝin en 
kastelo Stara Suŝica en Gorski Kotar kaj tiu REF longe 
restis en la memoroj de partoprenantoj pro interesa ejo, 
bela naturo kaj bona etoso. Ĉi-jare la sama organizanta 
familio elektis la novan ejon, Fuzinarska kuĉa en vilaĝo 
Fuzine, kiu ankaŭ same bone zorgis pri siaj gastoj. 
Kvankam la organizantoj (privata entrepreno) jam dum 
pluraj jaroj gastigas tute diversajn grupojn, ekde religiaj 
kunvenoj ĝis handikapitaj infanoj kaj junaj sciencistoj, 
ili diris ke tiel gajan kaj bonkoran grupon kiel REF-anaro 
ĝis nun ili neniam havis kaj ili eĉ lemis iom da Esperanto 
por la ĉiutagaj bezonoj dum la aranĝo. 

La aranĝon partoprenis entute 71 partoprenantoj (35 
gepatroj kaj 36 infanoj) el 20 familioj el 12 landoj. Estis 
bele vidi plurajn novajn familiojn inter la jam konataj 
amikoj, abundis malgrandaj infanoj kaj, kiel surprizo, ĉi- 
-jare la plej multnombraj estis francoj kaj danoj! 

Dum dekunu tago de julio la partoprenantoj plej 
multe da tempo uzis por babili kaj ludi tutdiversajn 
ludojn, sed ankaŭ tre ŝatataj estis manlaboraj laborgmpoj 
(ĉiutage estis almenaŭ du diversaj) kaj du tute novaj (kaj 
tute malsamaj!) aldonoj al kutima REF-a programo: 
diskutrondoj pri diversaj familiaj kaj sociaj vivflankoj 
(plej vizititaj estis pri urba ĝardenumado kaj ekranumado 
inter infanoj kaj gepatroj) kaj zumba danckurso. Unu 
tuttaga ekskurso gvidis la partoprenantojn al plaĝo 
Soline sur insulo Krk (kie eblis ne nur naĝi en la maro, 
sed ankaŭ ŝlimumi marborde) kaj du pli mallongaj al 
groto Vrelo kaj ludparko Vrata kies plej interesa aktivado 
estis dratŝnurlifto («zipline») super arbara valeto. 
Kompreneble, la tradiciaj programoj ne rajtas malaperi 
kaj oni kun honoro povas raporti ke ĉiumatena kantado 
estis tre bone vizitata kaj Intemacia vespero denove havis 
longan programerliston. 

La partoprenantaro estis feliĉa ke la ĉi-jara REF, 
jam la 38-a, daŭre montras intereson por ĉiutaga uzo 
de Esperanto en familia vivo inter okcidenteŭropaj 
familioj kaj ĉi-jare ankaŭ aperis pli da orienteŭropaj 
familioj ol dum lastaj REFoj. Enketo inter gepatroj 
montris ke laŭ ilia opinio Esperanto donas al infanoj tre 
bonan ekirpunkton al vivo en nuna «globala» mondo 
kie tutmondeco kaj kultura interŝanĝo okazas ĉiutage - 
ne ĉiam rilate al Esperanto, sed kono de Esperanto pli 
faciligas la komprenon kaj akcepton de tia mondo. 

Venontjara 39-a REF okazos plej verŝajne en 
Serbio, en infanripozejo sur monto Rudnik apud Gornji 
Milanovac (ĝustaj tagoj ankoraŭ ne estas fiksitaj). 

Vanja Radovanovic 


iomete da aktorado, iomete da humoro, iomete da poezio 
kaj iomete da lemado pri Kroatio. Sed vera konatiĝo 
sekvis post la oficiala parto de programo, kun abundo de 
manĝaĵo (vegana) kaj trinkaĵo. Tio okazis jam ĉe la fino 
de mia restado en Rio kaj preskaŭ ĉio memorigis min pri 
hejmo kaj tiu evento memorigis min ankaŭ pri similaj 
kiujn organizas KEL. Iomete da interparolo/diskuto pri 
kulturo, iomete pri politiko kaj multe pri fremdaj ligvoj... 
Sed, ĉio havas finon kaj post kelkaj belegaj horoj kun 
esperantistoj, mi marŝis en unu pli “malvarman” vintran 
nokton en Rio, kie botoj eliras de ŝranko nur kiam estas 
+19°C. 


Andrea Horvat 


Vodnikova 9 

nia estonta ejo 


803. Damir Mikuliĉiĉ 53,33 

804. Mladenka Dakoviĉ 40,00 

805. Divo Pulitika 53,33 

806. Spomenka Ŝtimec 53,33 

807. Zlata Naniĉ 53,33 

808. Bozidar Brezinŝĉak Bagola 26,66 

809. Blanka Pavloviĉ-Devĉiĉ 66,66 

810. Jelena Lonĉareviĉ 16,00 

811. Teodor Mikiĉ 66,66 

812. Zeljko Gubijan 26,66 

813. Famk Islamoviĉ 6,66 

814. Marija Kvakiĉ 6,66 

815. Nikola Vidiĉ 6,66 

816. Roza Brletiĉ Viŝnjiĉ 6,66 

817. Nikola Vukoviĉ 6,66 

818. Nataŝa Dorosuliĉ 10,66 

819. Anto Mlinar 100,00 

820. Anonima 120,00 

821. Jadranka Tarle 6,66 

822. Milan Sudec 6,66 

823. Davor Klobuĉar 140,00 

824. Ljerka Begiĉ 6,66 

825. Gordana Katunar 6,66 

826. Josipa Katunar 6,66 

827. Zlatko Hinŝt 6,66 

828. Josip Brkanac 6,66 

829. Zeljka Bradiĉ 6,66 

830. Raaa Rakiĉ 6,66 

831. Adela Franeliĉ 6,66 

832. Ruza Perkoviĉ 6,66 

833. Denis Haziri 48,66 

834. Bozena Perkoviĉ 6,66 

835. Emilijapbradoviĉ 6,66 

836. Davor Stimec 6,66 

837. Dinka Ŝimuniĉ 6,66 

838. Goran Lakotiĉ 6,66 

839. Mira Kocjanĉiĉ 6,66 

840. Nenad Margetiĉ 13,32 

841. Zeljka Treer 13,32 

842. Tomislav Treer 13,32 

843. Bojana Duriĉiĉ 6,66 

844. Olga Srkoĉ 6,66 

845. Elio Nocent 20,00 

846. Damir Mataŝin 6,66 

847. Durda Ŝtokiĉ 6,66 

848. KEL anstataŭ floroj sur la 

tombo de Radenko Miloŝeviĉ 53,33 

849. KEL anstataŭ floroj sur la tombo 

de Blanka Pavloviĉ-Devĉiĉ 53,33 

850. Esperanto Societo Rijeka 
anstataŭ floroj sur la tombo 

de Adem Morankiĉ 40,00 

Sume: 1.259,06 


euroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 

eŭroj 


euroj 

euroj 


Inter junio kaj novembro 2016 niaj membroj kolektis por 
Vodnikova 1.259,06 eŭrojn. Ekde lajaro 2003 ni kolektis inter 
niaj membroj kaj amikoj 48.396,36 eŭrojn. 

Nia lasta kredito al Esperanto-Societo Trixini en novembro 
2016 estas 10.849,58 eŭroj, kaj nia monata partopago laŭ la 
kontrakto estas 181,47 eŭroj . 

Dankon al la membroj kiuj helpis al ni havi propran 
Esperantejon en Zagrebo! 

Nia bankonumero en en Raiffeisenbanko: Hrvatski savez 
za esperanto IBAN HR6124840081100881157. Modelo 00 

La estraro dum la septembra kunveno decidis ankoraŭ ne 
translokiĝi al Vodnikova. En niaj ejoj daŭre loĝas subluantoj, 
helpantaj al niaj financoj. 

Memorigo: 

Kiam ni aĉetis nian ejon en Vodnikova 9 en la jaro 2003, 
ni pagis por la ejo 108.000 eŭrojn. Ni devis pagi aldone la 
imposton de 5.000 eŭroj. Sume ni pagis 113.000 eŭrojn. 

Kiel ni plibonigis nian ejon en la somero 2016? 

Ni farbigis unu plian fenestron en la tagĉambro. 

Antologioj de la kroata literaturo en Esperanto 1912 - 200£ 


Renkonte al la centa jubileo 
de la morto de L.L. Zamenhof 
en 2017 ni memorigas pri la 
antologioj kiujn kreis kroataj 
esperantistoj en la zamenhofa 
lingvo. 


1. Kroataj poeziaĵoj 

Kun literaturhistoria enkonduko 
de Mavro Ŝpicer. 

Verkoj de Arnold, Badaliĉ, Ci- 
raki, Domjaniĉ, Gaj, Harambaŝiĉ, 

Hraniloviĉ, Jorgovaniĉ, Kataliniĉ- 
Jeretov, Kranjĉeviĉ, Magjer, Miha- 
noviĉ, Milakoviĉ, Nikoliĉ, Preradoviĉ, Ŝenoa, Tresiĉ-Paviĉiĉ, 
Trnski, Vraz, Vukeliĉ, Zahar. 

Eldonis: Propra eldono de la komipilinto Mavro Ŝpicer. 
Tradukis: Mavro Ŝpicer 

Presejo: Markovits es Garai, Budapeŝto, 1912; 62 p., 19,1 cm 
Prizorgis: Mavro Ŝpicer 

2. Moderna kroata prozo 

34 noveloj, de la komenco de la 20-a jarcento ĝis 1978 
Kompilis: D-ro Ivan Krtaliĉ 
Tradukis el la kroata: Roger Imbert 
Eldonis: Internacia Kultura Servo, Zagreb, 1979.; 606 p. 
Prizorgis: Zlatko Tiŝljar 

3. Kroatia poezio 

(1830 -1980) - 68 aŭtoroj, pluraj tradukintoj 
Kompilis: D-ro Ivo Krtaliĉ 
Redaktoro: Spomenka Ŝtimec 

Eldonis: Internacia Kultura Servo, Zagreb, 1983; 296 p.; 20 cm 
Prizorgis: Zlatko Tiŝljar kaj Spomenka Ŝtimec 

4. Kroatia esperanta poemaro 

Originala poezio de kroatiaj esperantistoj de la komenco de la 
dudeka jarcento ĝis 1991 

Redaktoroj: Lucija Borĉiĉ, Ivan Ŝpoljarec, Zlatko Tiŝljar 
Eldonis: Internacia Kultura Servo, Zagreb, 1991; 110 p.; 20 cm 
Prizorgis: Zlatko Tiŝljar 

5. Poemaro de kroatoj en 
Hungario 

Pjesniŝtvo Hrvata u 
Madarskoj 

Traduko de la poemoj de la kroatoj vivantaj 
en Hungario. 

Eldonis: Kroata Esperantista Unuiĝo, 

Zagreb, 1992 
136 p.; 19,8 cm 
Prizorgis: Marija Beloŝeviĉ 

6. Izolulo/Osamljenik 

23 kroataj poemoj en traduko al 15 lingvoj 
Redaktorino: Spomenka Ŝtimec 
Eldonis: Internacia Kultura Servo, Zagreb, 1993; 

165 p.; 20,5 cm 
Prizorgis: Spomenka Ŝtimec 

7. Antologio de kroataj unuaktaj dramoj 

Eseo pri la kroataj drama literaturo kaj teatro kaj dek unuaktaj 
teatraĵoj de dek aŭtoroj 
Kompilinto: Branko Heĉimoviĉ 
Redaktorino: Spomenka Ŝtimec 

Eldonis: Kroata Esperanto-Ligo, Zagreb, 1997; 210 p.; 24 cm 
Prizorgis Spomenka Ŝtimec 
ISBN: 953-96918-0-X 

Recenzoj: de Boris Kolker Teatra antologio\ de Grigorij Arosev 
Kroataj dramoj; de Sten Johansson Riĉa koktelo 

8. En tiu terura momento 

Antologio de la nuntempa kroata milita liriko 

Kompilintoj: Ivo Sanader kaj Ante Stamaĉ 

Redaktoro: Spomenka Ŝtimec 

Tradukis: Kreŝimir Barkoviĉ kaj 14 tradukintoj 

Eldonis: Ŝkolska knjiga kaj Kroata Esperanto-Ligo, Zagreb, 

1998; 158 p.; 20 cm 

Prizorgis: Dalibor Brozoviĉ kaj Spomenka Ŝtimec 
ISBN 953-96918-1-8 

9. Barkoj el akvo 

Elektitaj kroataj noveloj 1970 - 1995 

Tradukis: Slavica Babinka, Lucija Borĉiĉ, Ivo Boroveĉki, Klaus 
Dahmann, Josip Pleadin, Nikola Raŝiĉ, Zdravko Seleŝ, Ivan 
Ŝpoljarec, Maja Tiŝljar 
Kompilis: Julijana Matanoviĉ 
Redaktoro: Ivan Ŝpoljarec 

Eldonis: Internacia Kultura Servo, Zagreb, 1998; 245 p; 20 cm 
Prizorgis Ivan Ŝpoljarec 
ISBN 953-96010-8-8 

10. Kroataj poetinoj de la 20-a jarcento 

Eta antologio kun biografioj de aŭtorinoj 
Dudek kroataj aŭtorinoj kun 88 poemoj 
Kompilis: Dunja Detoni Dujmiĉ 
Redaktorino: Spomenka Ŝtimec 
Tradukis: Lucija Borĉiĉ, Ivo Boroveĉki, Dani- 
jela Drakula, Zora Heide, Goran Lakotiĉ, 

Josip Pleadin, Zdravko Seleŝ 
Eldonis: Kroata Esperanto-Ligo, Zagreb, 

2003; 129 p; 20 cm 
Prizorgis Spomenka Ŝtimec 
ISBN 953-96918-6-9 

11. Pj esniŝtvo gradiŝcanskih Hrvata 
Poemaro de burglandaj Kroatoj 

Knjizevno stvaralaŝtvo Hrvata van domovine 
Redaktoroj: Marija Beloŝeviĉ kaj Duro Vidmaroviĉ 
Tradukis: Lucija Borĉiĉ kaj aliaj 
Eldonis: Kroata Esperantista Unuiĝo, Zagreb, 2006 
224 p; 20 cm. Dulingva. 

ISBN 953-6118-10-6 
Prizorgis Marija Beloŝeviĉ 

12. Pjesniŝtvo moliŝkih Hrvata 
Poezio de molizaj Kroatoj 

Knjizevno stvaralaŝtvo Hrvata van domovine 
Redaktis: Marija Beloŝeviĉ kaj Duro Vidmaroviĉ 
Tradukis: Lucija Borĉiĉ kaj Zora Heide 

Eldonis: Kroata Esperantista Unuiĝo, Zagreb, 2007; 102 p.; 20 
cm 

Prizorgis Marija Beloŝeviĉ 

13. P j esme i proza r umunj skih Hr vata 
Poezio kaj prozo de la rumanaj Kroatoj 

Knjizevno stvaralaŝtvo Hrvata van domovine 
Redaktis: Marija Beloŝeviĉ kaj Duro Vidmareviĉ 
Eldonis: Kroata Esperantista Unuiĝo Zagreb, 2008 



kroataj poetinoj 

d* U 20-1 )irc«ito 

Nekrologoj 


RADENKO MILOŜEVIĈ 

(1943-2016) 

Naskiĝis en Zagrebo 
la 23an de julio 1943. Li 
diplomiĝis pri geofiziko en 
1967 kaj pri ekonomio en 1971 
en Universitato de Zagrebo. 

Ekde 1971 li postenis en 
Instituto pri planado kaj poste 
en Ekonomia Cambro de 
Zagrebo. 

Li fariĝis esperantisto en la societo Naturamikoj en 
1962 kaj poste li aktivis en la zagreba Esperanto-Societo 
Bude Borjan kies prezidanto li estis. 

Li lanĉis bultenon ZELano kiel organon de Zagreba 
Esperanto-Ligo. 

En la jaro 1991 li kun Marija Beloŝeviĉ fondis 
paralele al KEL Kroatan Esperanto-Unuiĝon - KEU. 
Akademiano Dalibor Brozoviĉ invitis lin kunigi KEU kun 
Kroata Esperanto-Ligo por ke Kroatio estu akceptita en 
UEAkiel membro-ŝtato okaze de la disfalo de Jugoslavio 
kaj ties Esperanto-Movado. Li kun M. Beloŝeviĉ subskri- 
bis la dokumenton pri kunfandiĝo de du asocioj kaj 
Kroata Esperanto-Ligo estis en Vieno en 1992 akceptita 
Landa Asocio de Universala Esperanto-Asocio. Ekde 
1992 ĝis 2014 li estis vicprezidanto de Kroata Esperanto- 
Ligo kaj kontribuis al ĝi divsesmaniere. Interalie li trovis 
subvencion por Tempo kaj li ĉeforganizis la 5an kongreson 
de kroataj esperantistoj en Zabok en 2005 kaj financis tre 
belan katalogon Esperanto en kulturo kaj politika vivo 
de Kroatio. Kunlaboris kun kelkaj intemaciaj Esperanto- 
gazetoj ( Sennaciulo, Kontakto.) sed li preferis agi loke. 

Li estis ĉefmotoro de Unuiĝo de Zagrebaj Espe- 
rantistoj kiun li fondis en 2007 kaj la ĉefredaktoro de 
luksa revuo Zagreba Esperantisto al kiu li enhave kaj 
finance kontribuis plenan jardekon. 

Fidela membro de UEA ĝis la vivofino. En aŭgusto 
2016 Belartaj Konkursoj de UEA premiis la infanlibron 
La trajno en la neĝo kiun Miloŝeviĉ kunfinancis. 

Li estis enterigita en la zagreba tombejo Mirogoj la 
26an de aŭgusto 2016. 

La kroata Esperanto-Movado perdis sian tre specifan 
multjaran aktivulon. 

S. Stimec 
Fotis Davor Klobuĉar 


Kuko “Ventumilo ” de Blanka. Fotis Ljubo Pavlovic 



ADEM MORANKIĈ 

(1944-2016) 

En Reutlingen en Germanio forpasis la 7an 
de septembro Adem Morankiĉ, membro de Esperanto 
Societo Rijeka. Li naskiĝis la 1-an de Januaro 
1944 en Donji Moranjci, Srebrenik, Bosnio kaj 
Hercegovino. Li laboris en Dubrovnik ĝis 1971 kiel 
elektro-mekanikisto en kelkaj entreprenoj kaj poste 
en Hamburg, Germanio. Ekde 1984 laboris kiel 
veterinara teknikisto en Instituto por tropikaj malsanoj. 
En la jaro 2000 translokiĝis al Reutligen kaj laboris 
kiel veterinara-teknikisto ĉe Esplora instituto por 
medicino pri Universitato Tŭbingen. Emeritiĝis en la 
jaro 2009. 

Esperantiĝisenlajaro 1981 enHamburgkaj ekestis 
membro de Esperato-Societo Hamburg. Estis membro 
de la hamburga societo ĝis la jaro 1987. Aktivis en la 
hamburga societo sur sporta kampo. Fondis kaj gvidis 
piedpilkan klubon sub nomo „Esperanto“ Hamburg. 
La klubo partoprenis oficialajn lokajn konkurojn. Li 
organizis plurfoje futbalajn tumirojn sub la nomo 
„Esperanta futbala tumiro“. Ekde la 2003 kaj ĝis sia 
morto li estis membro de Esperanto Societo Rijeka. 

V Morankiĉ 


BLANKA 

PAVLOVIĈ - DEVĈIĈ 
(1941 -2016) 

Nia membro Blanka 
Pavloviĉ-Devĉiĉ mortis en 
Zagrebo la 12an de oktobro 2016. 

Si naskiĝis en Gunja la 17an de 
marto 1941, lemis Esperanton de 
sia patro, poŝtoficisto Dragutin 
en Slavonska Pozega kaj poste 
instmis ĝin tie. Per esperantaj 
rilatoj ŝi trovis postenon en Svislando, kie ŝi laboris ĝis 
la pensiiĝo kiam ŝi revenis en Zagrebon. En Svislando 
ŝi laboris kiel librotenistino en financa oficejo de 
granda firmao.Si membris en svisaj Esperanto-Societoj. 
Revene al Kroatio ŝi denove malkovris Esperanton kaj 
konstatis ke okupiĝo pri Esperanto donis al ŝi plezurojn 
nekompareblajn kun la aliaj. Ĉi-jare la 30an de junio 
japana tagĵurnalo, regiona tagĵurnalo por Nagoya The 
Chunici Shimbun publikigis pri ŝia serĉado de la iama 
korespondanto per Esperanto. La serĉado de la ĵurnalo, 
al kiu kontribuis esperantistino Kikuŝima Kazuko 
Krizantemo startis tro malfme, la sinjoro mortis en 
2015. Japana ĵumalo publikigis ankaŭ la foton de la 
kulco Ventumilo el la kuirlibro de Blanka, dediĉita al la 
japana amiko. 

Blanka Pavloviĉ-Devĉiĉ decidis heredigi al Kroata 
Esperanto-Ligo 5000 eŭrojn. Si decidis ke KEL ricevu 
tiun monon tuj okaze de la decido en 2014 kaj ŝia financa 
helpo grave kontribuis al malgrandigo de la ŝuldoj por la 
ejoj en Vodnikova. 

Si estas unu el tiuj esperantistoj kiuj kontribuis al la 
esperanta komunumo ĝis la lasta vivotago. 

Sia tombo estas en tombejo Sv. Ilija en Pozega. 

S.Ŝ. 

Fotis Kikuŝima Kazuko - Krizantemo 















Nikolai Hohlov 


Vintra fabelo 


Sur la sledo, svelta sledo, post amuza kabaredo, 
Kun tintila sonorad’ 

Ni veturas - aventuras, la ĉevaloj fluge kuras 
Sub la stela miriad’. 

En sereno de 1’ ebeno malaperas la fadeno, 

De la glita vintra voj’... 

Mia Nita - am’ subita, de la frost ebriigita 
Alpremiĝas en la ĝoj’. 

En fabelo kaj sen celo rotacias karuselo 
De la sentoj de la kor’, 

Hej, rapide kaj senbride flugi ien, flugi fide 
Kun favoro de Amor ’! 


Hej, ĉevaloj, hufaj ŝtaloj, kiel rido de cimbaloj 
Por dancanta ciganin’, 

Uraganu, akompanu, dolĉe tiklu, ĝutiranu 
Per freneza takto nin! 

Brila neĝo - vintra reĝo - ĉiom tenas en sieĝo, 
Gaje ĉirpas en la knar’, 

La survoja vento ĝoja en malklara gam’ hoboja 
Vokas, logas al kampar’. 

Unu suno - unu juno... la unua febra kuno 
Kaj magia stelpoem’... 

Mia Nita^ am’ subita, de la frosto rozkisita 
Cion kronas per alprem’! 


Poemo el la antologio “Kroatia esperanta poemaro” - inspirita kaj verkita dum la restado de aŭtoro en Zagrebo. 

(“Vintro ĉe la zagreba lago Jarun” -fotis Ivan Ŝpoljarec - Ŝtef) 























